L'alcalde de Sagunt rep el Tribunal de les Aigües de València
02 de juliol 2019

![](/media/itrdglgt/93_c_tribunal_aguas_04.jpg)  
  

L'alcalde de Sagunt, Darío Moreno, ha rebut este dimarts, 2 de juliol, en el Saló de Plens els membres del Tribunal de les Aigües de València, que han visitat el municipi amb l'objectiu de conéixer en persona la Comunitat de Regants de Sagunt. Així, la trobada ha comptat amb la presència de la regidora, Gloria Parra; el regidor, Javier Raro; el president del Tribunal d'Aigües de València, José Font Sanchis i membres de la institució; i el president de la Comunitat de Regants de Sagunt, José Peris Quevedo.

  

Després de la seua arribada a Sagunt, el Tribunal de les Aigües ha visitat la Comunitat de Regants de Sagunt i l'ajuntament, on el president, acompanyat per l'alcalde, ha signat en el llibre d'honor del consistori. La trobada ha finalitzat amb una visita guiada pel Museu Històric de Sagunt. 

  

![](/media/bffnxb4p/93_c_tribunal_aguas_01.jpg)  
  

L'alcalde de Sagunt ha qualificat d’“**honor**” la visita del Tribunal de les Aigües. “**Jo precisament que he estudiat dret, puc afirmar que esta és una institució admirada per la facultat de Dret i en eixe sentit, donar-vos l'enhorabona. L'enhorabona per continuar treballant per eixa institució que és mil·lenària i per haver sabut adaptar-la als nous temps garantint la seua sostenibilitat i el seu futur. Insistisc, tot un honor que estigueu ací, donar-vos les gràcies**”, ha finalitzat.

  

El president del Tribunal de les Aigües ha agraït tant a l'alcalde com al president de la Comunitat de Regants "**l'atenció rebuda**" i ha afegit que "**volem que hi haja unió i col·laboració entre les Comunitats de Regants, que tant es necessita hui dia a nivell nacional. El tribunal de les Aigües és una institució mil·lenària, declarada Patrimoni Històric i Immaterial de la Humanitat i que està al servei de l'agricultor de la Vega de València i en connexió amb altres Comunitats de Regants a nivell nacional per a poder fer l'aigua més efectiva i buscar el servei més correcte i si estem en comunicació i anem de la mateixa mà els objectius són més fàcils d'aconseguir**”.​

​ ![](/media/dsdjenu2/93_c_tribunal_aguas_02.jpg)  
![](/media/5z0bxxy3/93_c_tribunal_aguas_03.jpg)

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-rep-el-tribunal-de-les-aigues-de-valencia/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-rep-el-tribunal-de-les-aigues-de-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-rep-el-tribunal-de-les-aigues-de-valencia/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-rep-el-tribunal-de-les-aigues-de-valencia/)